มาตามคำแนะนำค่ะ ร้านสวยบรรยากาศน่ารักจริงค่ะ มีมุมให้เลือกถ่ายรูปหลายมุมเลยทีเดียว

มาเรื่องของกินดีกว่า มีให้เลือกทั้งอาหารคาวและอาหารหวานค่ะ แต่เพิ่งจัดอาหารทะเลกันมาเต็มเลยเติมแต่ของหวานดีกว่า^^

สั่งเค้กกันดีกว่า เครปเค้กราดน้ำสตอร์เบอร์รี่ กับทิรามิสุค่ะ รสชาติธรรมดาค่ะ เหมือนร้านอื่นๆ 
และอีกเมนูยอดฮิตของช่วงนี้คือ Honey Toast ค่ะ ให้ไอศครีมมาสองลูกเลย ขนมปังกรอบนอกนุ่มในค่ะหอมอร่อยเข้ากับน้ำผึ้งดีเลย น้ำผึ้งนี่ให้มาเป็นเหยือกมาราดกันเองได้เต็มที่เลยค่ะ แต่ยังไงก็คงสู้ต้นฉบับไม่ได้เนอะ

มาที่เครื่องดื่ม ชานม ชาเขียวหอมหวานอร่อยดีค่ะ คาปูชิโน่อันนี้เฉยๆ แต่เพื่อนชอบนะคะ ใส่ไอศครีมมาให้ด้วย แต่ที่น่ากลัวคือคอฟฟี่บานาน่าค่ะ คือเพื่อนสั่งมาด้วยความคาดหวังว่าจะอร่อย แต่พอชิมแล้วมันเป็นความเข้ากันไม่ได้เลย 

โดยรวมแล้วของหวานและเครื่องดื่มอร่อยใช้ได้ค่ะ เหมือนร้านอื่นๆทั่วไป ราคาก็แอบแพงนิดๆ ที่คนน่าจะชอบน่าจะอยู่ที่บรรยากาศร้านมากกว่า เหมาะกับคนชอบถ่ายรูปมากๆ